biswa921/hiwiki-latest-pages-articles-raw huggingface dataset:
वैयाकरण

thumb|पाणिनि
वैयाकरण (अंग्रेजी:Grammarian) ऐसे व्यक्ति को कहा जाता है जो व्याकरण का विशेषज्ञ हो तथा इस विषय पर पूरा अधिकार रखता हो।

 प्राचीन समय के वैयाकरण 
पाणिनि (लगभग ५०० ई॰ पू॰) संस्कृत के सबसे प्रसिद्ध तथा सम्मानित वैयाकरण हुये हैं। उनका ग्रन्थ अष्टाध्यायी संस्कृत व्याकरण का सबसे प्रतिष्ठित ग्रन्थ है। पाणिनि के पूर्ववर्ती वैयाकरणों में यास्क, शाकटायन, शौनक, शाकल्य, स्फोटायन आदि हुये हैं। 

पाणिनि के परवर्ती वैयाकरणों में कात्यायन मुनि, पतंजलि मुनि आदि शामिल हैं। कात्यायन मुनि ने लगभग ३५० ई॰ पू॰ में टिप्पणी रूप में वार्तिक लिखे। तत्पश्चात पतंजलि मुनि ने १५० ई॰ पू॰ के लगभग अष्टाध्यायी पर महाभाष्य नाम से भाष्य लिखा। व्याकरण शास्त्र में पाणिनि, कात्यायन तथा पंतजलि को त्रिमुनि अथवा मुनित्रय कहा गया है।

इसके अतिरिक्त वामन और जयादित्य ने मिलकर ६०० ई॰ के लगभग काशिकावृति की रचना की। यह अष्टाध्यायी की सर्वश्रेष्ठ व्याख्या मानी जाती है। रामचन्द्र (११०० ई॰) ने प्रक्रिया कौमुदी तथा भट्टोजि दीक्षित ने सिद्धान्त कौमुदी नामक प्रक्रिया ग्रन्थों की रचना की। सिद्धान्त कौमुदी की शैली पर मध्यसिद्धान्तकौमुदी की रचना हुयी और वरदराज ने कुछ आवश्यक नियमों को ध्यान में रखते हुये लघुसिद्धान्तकौमुदी की रचना की।

बाद में व्याकरण के दर्शन पक्ष पर अनेक ग्रन्थ लिखे गये। ६०० ई॰ के लगभग भर्तृहरि ने वाक्यपदीय लिखा। इसके अतिरिक्त इनकी महाभाष्यदीपिका भी व्याकरण का महत्वपूर्ण ग्रन्थ है। इसी परम्परा में १६५० ई॰ के लगभग कौण्डभट्ट का वैयाकरणभूषणसार और नागेशभट्ट की १७०० ई॰ के लगभग रचित वैयाकरणसिद्धान्त लघुमंजूषा प्रसिद्ध है।

पाणिनी की अष्टाध्यायी परम्परा के अतिरिक्त भी कुछ आचार्यों के नाम से व्याकरण सम्प्रदाय प्रचलित हुये। इनमें कातन्त्र, चान्द्र, शाकटायन, हैम, सारस्वत तथा सौपद्म प्रमुख हैं।

कुछ अन्य पुराने वैयाकरण हैं-
 जगन्नाथ पण्डितराज, रचना - रसगंगाधर
 स्वरूपाचार्य अनुभूति
 वाचस्पति मिश्र
 हेमचन्द्राचार्य

 आधुनिक समय के कुछ वैयाकरण 
 वासुदेव महादेव अभ्यंकर
 बोपदेव
 वागीश शास्त्री

 हिन्दी के वैयाकरण 

 दामोदर पण्डित
 कामता प्रसाद गुरु
 किशोरीदास वाजपेयी

 व्याकरण के कुछ पश्चिमी विद्वान 
कुछ पश्चिमी विद्धानों ने भी हिन्दी एवं संस्कृत व्याकरण सम्बंधी कुछ पुस्तकें लिखी। यद्यपि इनको वैयाकरणों की श्रेणी में तो नहीं रखा जा सकता परन्तु विषय से सम्बन्धित होने से उनका नाम भी नीचे दिया जा रहा है।

 हेरासिम स्तेपनोविच लेबिदोव
 बेंजामिन शूल्ज़
 एडविन ग्रीव्ज
 डंकन फोर्ब्स
 सर मोनियर विलियम्स
 जान जेशुआ केटलेर
 रेवरेंड सेमुअल ऍच॰ केलाग
 पादरी एथरिंगटन साहिब
 पादरी मैथ्यू थामसन एडम
 डॉ॰ ऍल॰ पी॰ टेसीटॅरी
 जेम्स राबर्ट बैलन टाइन
 ऍच॰ सी॰ शोलवर्ग
 डॉ॰ ग्रियर्सन
 राबर्ट काटन मैथर
 कैसियानो बेलिगत्ती
 जॉन बीम्स
 फेड्रिक पिंकॉट
 विलियम प्राइस
 आगस्तस रुडोल्फ हार्नले

 इन्हें भी देखें 
 व्याकरण
 संस्कृत व्याकरण
 वैदिक व्याकरण
 संस्कृत व्याकरण का इतिहास
 हिन्दी व्याकरण का इतिहास

श्रेणी:व्याकरण
श्रेणी:संस्कृत व्याकरण
श्रेणी:वैयाकरण
विलुप्ति

thumb|230px|मॉरीशस का डोडो पक्षी मानव शिकार के कारण विलुप्त हो गया

जीव विज्ञान में विलुप्ति (extinction) उस घटना को कहते हैं जब किसी जीव जाति का अंतिम सदस्य मर जाता है और फिर विश्व में उस जाति का कोई भी जीवित जीव अस्तित्व में नहीं होता। अक्सर ऐसा इसलिए होता है क्योंकि किसी जीव का प्राकृतिक वातावरण बदल जाता है और उसमें इन बदली परिस्थितियों में पनपने और जीवित रहने की क्षमता नहीं होती। अंतिम सदस्य की मृत्यु के साथ ही उस जाति में प्रजनन द्वारा वंश वृद्धि की संभावनाएं समाप्त हो जाती हैं। पारिस्थितिकी में कभी कभी विलुप्ति शब्द का प्रयोग क्षेत्रीय स्तर पर किसी जीव प्रजाति की विलुप्ति से भी लिया जाता है।

अध्ययन से पता चला है कि अपनी उत्पत्ति के औसतन १ करोड़ वर्ष बाद जाति विलुप्त हो जाती है, हालांकि कुछ जातियां दसियों करोड़ों वर्षों तक जारी रहती हैं। पृथ्वी पर मानव के विकसित होने से पहले विलुप्तियां प्राकृतिक वजहों से हुआ करती थीं। माना जाता है कि पूरे इतिहास में जितनी भी जातियां पृथ्वी पर उत्पन्न हुई हैं उनमें से लगभग ९९.९% विलुप्त हो चुकी हैं।Inheritance and Evolution, Denise Walker, Evans Brothers, 2006, ISBN 978-0-237-53010-5, ... When a whole species dies out, we say that it has become extinct. Extinction is usually a natural process and it is estimated that 99.9 per cent of all species that have ever lived are now extinct ... मानवों के आगमन के बाद उसने बहुत सी जातियों को शिकार या अन्य गतिविधियों से विलुप्त कर दिया है और बहुत सी जातियों को विलुप्ति की कगार पर ला खड़ा किया है।

सामूहिक विलुप्ति एक विशेष प्रकार की घटना होती है जिसमें एक छोटे से काल में बहुत सी जातियां विलुप्त हो जाती हैं और पूरी पृथ्वी के सम्पूर्ण जीवन में कमी आती है।Mass Extinctions and Their Aftermath, A. Hallam, P. B. Wignall, Oxford University Press, 1997, ISBN 978-0-19-854916-1, ... He defines mass extinction as any substantial increase in the amount of extinction (that is, lineage termination) suffered by more than one geographically widespread higher taxon during a relatively short interval of geological time, resulting in at least temporary decline in their standing diversity ... more concise one offered here is that a mass extinction is an extinction of a significant proportion of the world's biota in a geologically insignificant period of time ... सामूहिक विलुप्ति पृथ्वी पर असाधारण है लेकिन जातियों में छिट-पुट विलुप्ति होती रहती है। बहुत से वैज्ञानिक आधुनिक काल में मानवों द्वारा किए गए बदलावों (जैसे की वनों का नाश, प्रदूषण और वातावरण में बदलाव) के कारण तेज़ी से हो रही विलुप्तियों को लेकर चिंतित हैं।Encyclopedia of Time: Science, Philosophy, Theology, & Culture, Edited by H. James Birx, SAGE, 2009, ISBN 978-1-4129-4164-8, ... There have been five mass extinctions in geological time. It is believed that a sixth mass extinction is currently in progress, the first since the advent of humankind ...

 सन्दर्भ 

 इन्हें भी देखें 
 जीवाश्म
 जाति (जीवविज्ञान)
 विलुप्त प्राणियों की सूची
 नरसंहार
 जीन पूल

श्रेणी:जीव विज्ञान
श्रेणी:विलुप्ति
श्रेणी:विलुप्त जातियाँ
श्रेणी:पर्यावरण विज्ञान
अर्गट

right|thumb|300px|अर्गट
अर्गट एक दवा है जिससे अनैच्छिक मांसपेशियों में संकोच होता है और इसलिए प्रसव के बाद असामान्य रक्तस्राव रोकने के लिए स्त्रियों को दिया जाता है। अधिक मात्रा में खाने पर यह तीव्र विष का गुण दिखाता है। नीवारिका (अंग्रेजी में राई / Rye) नाम के निकृष्ट अन्न में बहुधा एक विशेष प्रकार की फफूँदी (भुकड़ी) लग जाती है जिससे वह अन्न विषाक्त हो जाता है। इसी फफूँदी (लैटिन नाम क्लैवीसेप्स परप्यूरिया) से अर्गट निकाला जाता है। इस फफूँदी लगी नीवारिका को खाने से जीर्ण विषाक्तता (क्रानिक पॉयज़निंग) रोग हो जाने का खतरा रहता है।

 बाहरी कड़ियाँ 
 Claviceps purpurea - Ergot Alkaloid
 Ergot article from North Dakota State University, 2002
 Abundant Respirable Ergot Alkaloids from the Common Airborne Fungus Aspergillus fumigatus
 PBS Secrets of the Dead: "The Witches Curse" (concerning the Salem trials and ergot)
 New England Journal of Medicine - Dopamine Agonists and the Risk of Cardiac-Valve Regurgitation
 Parkinson's Drugs Can Damage Heart Valves. HealthDay. January 3, 2007.
 The Reactions of Claviceps purpurea to Variations of Environment
 A Preliminary Study of Claviceps purpurea in Culture
 Observations on the Poisonous Plants of Michigan
 Viability of Claviceps africana Spores Ingested by Adult Corn Earworm Moths, Helicoverpa zea
 Genetic diversity of Claviceps africana on sorghum and Hyparrhenia
 Windborne spread of ergot disease (Claviceps africana) in sorghum A-lines in Zimbabwe

श्रेणी:औषधि
श्रेणी:कवक
श्रेणी:औषधीय कवक
नीवारिका

right|thumb|250px|नीवारिका
thumb|Secale cereale
नीवारिका (Rye / राई) एक प्रकार की घास है जो गेहूँ की जाति (Triticeae) का सदस्य है। इसका गेहूँ और जौ से नजदीकी सम्बन्ध है। नीवारिका के दाने आटा, ब्रेड, बीअर, ह्विस्की, वोडका एवं जानवरों के चारे के लिये प्रयोग की जाती है। 

 बाहरी कड़ियाँ 
 Rolf Schlegel: Genes, markers, and linkage data of rye(Secale cereale L.)
 Rolf Schlegel: Current List of Wheats with Rye and Alien 
 Rolf Schlegel: Plant breeding updates 

 Gordon Hillmann: New evidence of Lateglacial cereal cultivation at Abu Hureyra on the Euphrates, in: The Holocene 11/4 (July 2001), p. 383-393.
 Growing Rye hosted by the UNT Government Documents Department
 Rye recipes
 

श्रेणी:अनाज
अवचेतन

अवचेतन (सब-कांशस) - जो चेतना में न होने पर भी थोड़ा प्रयास करने से चेतना में लाया जा सके। उन भावनाओं, इच्छाओं तथा कल्पनाओं का संगठित नाम जो मानव के व्यवहार को अचेतन की भाँति अज्ञात रूप से प्रभावित करती रहने पर भी चेतना की पहुँच के बाहर नहीं हैं और जिनको वह अपनी भावनाओं, इच्छाओं तथा कल्पनाओं के रूप में स्वीकार कर सकता है। मानसिक जगत में इसका स्थान अहम्‌ तथा अचेतन व चेतन के बीच माना गया है।

 बाहरी कड़ियाँ 
 A Reader's Guide To Pierre Janet: A Neglected Intellectual Heritage

श्रेणी:चेतना
श्रेणी:शब्दार्थ
ऍलजी जीऍस २९०

ऍलजी जीऍस २९० (कुकी फ्रैश) ऍलजी का एक मोबाइल फोन मॉडल है। यह अब तक ज्ञात एकमात्र फोन है जिसमें हिन्दी का इनस्क्रिप्ट वर्चुअल कीपैड अन्तर्निर्मित है।

 फीचर 
 ७.६ सीऍम फुल टचस्क्रीन ए-क्लास यूआइ के साथ।
 आन्तरिक मेमोरी - २२ ऍमबी, २ जीबी माइक्रोऍसडी कार्ड संलग्न, १६ जीबी तक ऍक्पैण्डेबल।
 २ ऍमपी कैमरा, २x डिजिटल जूम, इमेज कैप्चर रिजॉल्यूशन - 1600x1200, 1280x960, 640x480, 400x240, 320x240 वीडियो कैप्चर रिजॉल्यूशन - 320x240, 176x144
 २ वे यूजर इण्टरफेस
 ऑफिस डॉक्यूमेण्ट (doc, xls, ppt) तथा ईबुक (pdf) व्यूअर।
 मल्टीटास्किंग
 वन टच सोशल नेटवर्किंग
 ऑक्सफोर्ड डिक्शनरी
 समर्पित सोशल नेटवर्किंग क्लाइण्ट
 ३.५ ऍमऍम ऑडियो जैक
 इमेज तथा वीडियो ऍडीटिंग
 ९०० mAh लिथियम आयन बैटरी, टाक टाइम - १० घण्टे तक, स्टैण्डबाइ टाइम - अधिकतम ३९० घण्टे तक।
 वायरलेस ऍमऍम रेडियो
 ऍण्टी थैफ्ट मोबाइल ट्रैकर
 ऍक्सलरोमीटर (स्वतः स्क्रीन रोटेशन)
 वॉइस रिकॉर्डिंग
 १००० कॉण्टैक्ट (२० फील्ड)
 टैक्स्ट मैसेज - ५००
 पुश ईमेल
 जावा MIDP 2.1
 ऍक्सैसरीज - बैटरी, चार्जर, मैनुअल, ड्राइवर सीडी, स्टीरियो इयर माइक्रोफोन, यूऍसबी डाटा केबल, २ जीबी मेमोरी कार्ड
 ३जी - नहीं

 हिन्दी समर्थन 
इस फोन में पूर्ण हिन्दी प्रदर्शन एवं टंकण समर्थन उपलब्ध है। हिन्दी टाइप करने हेतु इसमें इनस्क्रिप्ट लेआउट आधारित वर्चुअल कीबोर्ड उपलब्ध है। इसमें अन्तर्निर्मित हिन्दी शब्दकोष आधारित Auto suggestion सुविधा भी उपलब्ध है जिससे कि टंकण की गति बढ़ जाती है। हिन्दी तथा अंग्रेजी के मध्य स्विच करने के लिये स्पेसबार के बगल में एक बटन है। वर्चुअल कीपैड के द्वारा फोन में सभी ऍप्लीकेशनों में हिन्दी टाइप की जा सकती है। फोन में उपलब्ध ऑपेरा मिनी ब्राउजर के द्वारा सभी हिन्दी साइटें अच्छी तरह पढ़ी जा सकती हैं।

 बाहरी कड़ियाँ 
 
 मेरे प्रिय - मोबाइल और हिन्दी

श्रेणी:मोबाइल फ़ोन
परमाणु जन दायित्व विधेयक

परमाणु संयंत्र में किसी दुर्घटना की स्थिति में शीघ्र मुआवजा सुनिश्चित करने के लिए भारतीय संसद द्वारा 31 अगस्त 2010 को यह विधेयक पारित किया गया। यह विधेयक लोकसभा में 18 संशोधनों के साथ पारित हुआ था।

बाहरी कड़ियाँ
 

श्रेणी:भारतीय विधेयक
श्रेणी:परमाणु विधेयक
तोरई

right|thumb|200px|तोरई का फल
तोरई, तोरी या तुराई (वैज्ञानिक नाम : Luffa acutangula) एक लता है जिसके फल सब्जी बनाने के काम आते हैं, इसे भारत के कुछ राज्यों में "झिंग्गी" या "झींगा" भी कहा जाता है। शिवनगर,मिथिला,बिहार में इसे झिमनी कहा जाता है।यह रक्त वर्धक तथा फाइबर एवं विटामिन्स से भरपूर एक पौष्टिक सब्जी है।  यह वर्षा ऋतु में पैदा होती है। साधारणतया वर्ष में दो बार इसे उगाया जाता है। फरवरी - मार्च और जून - जुलाई।

आयुर्वेद में बताया गया है कि तोरई पचने में आसान होती है, पेट के लिए थोड़ी गरम होती है। कफ और पित्त को शांत करने वाली, वात को बढ़ाने वाली है। वीर्य को बढ़ाता है, घाव को ठीक करता है, पेट को साफ करता है, भूख को बढ़ाता है और हृदय को ठीक करता है। इतना ही नहीं यह कुष्ठ, पीलिया, तिल्ली (प्लीहा) रोग, सूजन, गैस, कृमि, गोनोरिया, सिर के रोग, घाव, पेट के रोग, बवासीर में भी उपयोगी है। कृत्रिम विष, दमा, सूखा खाँसी, बुखार को ठीक करता है।

 परिचय 
तोरई बेल वाली फसल है, जो जायद तथा खरीफ ऋतु में सफलतापूर्वक देश के कई स्थानों में लगायी जाती है। इसके नर व मादा पुष्प एक ही बेल पर अलग-अलग स्थान पर तथा अलग-अलग समय पर खिलते हैं। नर पुष्प पहले तथा गुच्छों में लगते हैं जबकि मादा पुष्प बेल की पार्श्र्व शाखाओं पर व अकेले लगते हैं। पुष्प का रंग चमकीला पीला एवं आकर्षक होता है। मादा पुष्प के निचले भाग में फल की आकृतियुक्त अण्डाशय होता है जो निषेचन के पश्चात फल का निर्माण करता है। पुष्प सांयकाल में 5 से 8 बजे के दौरान खिलते हैं। पुष्पन के दौरान नर पुष्पों से जीवित व सक्रिय परागकण प्राप्त होते हैं, साथ ही मादा पुष्पों की वर्तिकाग्र निषेचन के लिए अत्यधिक सक्रिय होती है। तुरई मे परपरागण द्वारा निषेचन होता है जो मुख्यत: मधुमक्खियों द्वारा सम्पन्न होता है।

तोरई के प्रकार
घिया तोरई
thumb|घिया तोरई
यह मुलायम गाढ़े हरे रंग की तोरई (वैज्ञानिक नाम : Luffa Aegyptiaca  ) है जो पूरे भारतीय उपमहाद्वीप में उगाई जाती है। पकने के बाद इसका फाइबर कठोर हो जाता है, अतः यह फिर खाने योग्य नही रहती किन्तु कठोर फाइबर के कारण इसका उपयोग रगड़कर बर्तनों आदि की सफाई में उपयोग में लाया जाता है। पालतू पशुओं की त्वचा की सफाई में भी पकी तोरई का इस्तेमाल होता है। कच्ची हरी तोरई में विटामिन्स की भरपूर मात्रा होती है, इसके अधिक सुपाच्य होने के कारण हर आयु के मनुष्य व रोगी इसे पौष्टिक आहार के रूप में प्रयोग में लाते हैं। भारतवर्ष में घिया तोरई की प्राजाति बहुत अधिक प्रचलित है।https://www.cabi.org/isc/datasheet/31693  Luffa aegyptiaca (loofah)

संदर्भ

इन्हें भी देखें
घेवड़ा या गिलकी

 बाहरी कड़ियाँ 
 कैसे करें तोरई का संकर बीज उत्पादन
 GRIN Species Profile

श्रेणी:फल सब्ज़ियाँ
श्रेणी:भारतीय वनस्पति
घेवड़ा

right|thumb|घेवड़ा की लता, पुष्प एवं फल
right|thumb|250px|गिल्की के परिपक्व फल के सूखने पर उसके अन्दर की रेशेदार रचना
घेवड़ा (वैज्ञानिक नाम : Luffa aegyptiaca) को 'नेनुआ' और 'गिलकी' आदि नामों से भी जाना जाता है। यह एक लता वाली वनस्पति है जिसके फलों की सब्जी बनती है। इसके फूल पीले रंग के होते हैं। 

इन्हें भी देखें
तोरई

 बाहरी कड़ियाँ 
रसीली गिलकी की सब्जी बनाने की विधि
 Multilingual taxonomic information at the University of Melbourne
 Luffa aegyptiaca Picture

श्रेणी:फल सब्ज़ियाँ
श्रेणी:भारतीय वनस्पति
श्रेणी:रेशेदार फल
श्रेणी:सब्ज़ी
करेला

thumb|दो आधा और दो क्रॉस सेक्शन के साथ एक पूर्ण करेला (मोमोर्डिका चारेंटिया)।
thumb|करेले के बीज
करेला या मोमोर्दिका चारैन्टिया कुकुरबिटेसी कुल की एक उष्णकटिबंधीय और उपोष्णकटिबंधीय लता या बेल है जिसे एशिया और कैरेबियाई क्षेत्रोन में इसके खाद्य फल के लिए व्यापक रूप से उगाया जाता है। इसके फलों का स्वाद कड़वा होता है हालाँकि किस्म के अनुसार इसके फलों का आकार और कड़वाहट की तीव्रता बदलती रहती है। करेला की उत्पत्ति भारत में हुई और इसे 14 वीं शताब्दी में चीन में पेश किया गया था। पूर्वी एशिया, दक्षिण एशिया और दक्षिण पूर्व एशिया के व्यंजनों में इसका उपयोग व्यापक रूप से किया जाता है।

वनस्पति
करेला यह द्विलिंगाश्रयी (एक बेलपर नरफूल और मादा फूल आते हैं।) शाखायुक्त वनस्पती है। इसके बुंदे पर खाँच होती है। कोमल भाग अधिक रेशेदार होता है। साधी,पतली और लंबे तणाव के आधारपर यह बेल ऊपर चढती है। पत्ते सादे, वलयाकृती, हस्ताकृती और ५-७ दल में विभाजित होते है। फूल एकलिंगी और पिली होती। है। ५-१० सेंमी लांब, सवृंतावर(लांब देठावर) येतात. कच्ची फळे हिरवी किंवा पांढरी व पक्की फळे गर्द नारिंगी, ५-१५ सेंमी लांब, निलंबी (लोंबकळणारी-suspending), विटीच्या आकाराची व चवीला कडू असून त्यांवर लहान मोठ्या पुटकुळ्या असतात. ती भाजीकरिता उपयुक्त असतात.

परिचय
thumb|200px|left|पत्ती
thumb|करेला का फल
thumb|करेला का मादा पुष्प
thumb|right|200px|पका फल

औषधी उपयोग
करेले का फल ठंडा और पौष्टिक होता है। वह खानेपर पचनक्रिया में सुधार होता है।
खाँसी, पित्त, गठिया, त्वचारोग, कुष्ठरोग, बद्धकोष्ठता, मधुमेह विकार पर यह गुणकारी होता है।
करेले की सब्जी या करेले का रस नियमित सेवन करने से वजन कम होता है। करेले का ज्यूस मानव शरीर के लिए बहुत लाभकारी होता है 
करेले अ, ब और क यह जीवनसत्त्व होते हैं।
इतर उपयोग
करेले के कोमल फल का सब्जी के रुप में पाककृती बनाने के लिए मदत मिलती है। 
संबधित कहावत
करेला ऊपर से नीम चढ़ा।

 बाहरी कड़ियाँ 
करेले के बारे में विस्तृत जानकारी (विकासपीडिया)
कड़वा करेला है औषधीय गुणों से भरा (लाइव हिन्दुस्तान)
करेला की खेती  (एग्रोपीडिया)
करेला की आर्गनिक, जैविक खेती व उन्नत खेती
करेला (ग्रामीण सूचना एवं ज्ञान केन्द्र)
 करेले की खेती

 The National Bitter Melon Council
 Bitter Melon Monograph by Harvard Medical School and Natural Standard Research Collaboration
 Detailed botanical description
 "An Acquired Taste." Article about bittermelon in Hana Hou! Vol. 10, No. 1 (February/March 2007).
 Rain-tree
 Research on Bitter Melon and other vegetables as treatment for Diabetes / Glucose level reduction
 ITIS report
 Ampalaya (Momordica Charantia)
 Ampalaya (Momordica charantia) Herb
 Bitter Melon Studies
 Medical Uses
 Bitter Melon Extract Decreased Breast Cancer Cell Growth
 करेला को लाब

 

श्रेणी:क्युकरबिटेसियाए
श्रेणी:भारतीय वनस्पति
श्रेणी:फल सब्ज़ियाँ
चिचिड़ा

right|thumb|250px|चिचिड़ा की लता पर लगा फल

चिचिड़ा एक लता वाली वनस्पति है जिसके फल लम्बे, पतले, बेलनाकार होते हैं। फलों का रंग सफेद-हरा होता है। इसकी सब्जी बनती है। 

 बाहरी कड़ियाँ 
 Growing Snake Grouds in the United States
 A recipe for cooking snake gourd (with photo).
 Snake Gourd Raita
 Trichosanthes cucumerina Linn. improves glucose tolerance and tissue glycogen in non insulin dependent diabetes mellitus induced rats

श्रेणी:क्युकरबिटेसियाए
श्रेणी:फल सब्ज़ियाँ
विनकॉम वाइ ४५

विनकॉम वाइ ४५ विनकॉम नामक कम्पनी द्वारा निर्मित एक मोबाइल फोन है। यह दुनिया का संभवतः पहला ऐसा फोन है जिसमें हिन्दी इनस्क्रिप्ट का भौतिक कीबोर्ड निर्मित है।

 बाहरी कड़ियाँ 
 
 हिन्दी के पूरे की-बोर्ड वाला मोबाइल Y45
 अब हिंदी में क्वर्टी कीपैड मोबाइल
 विनकॉम ने हिंदी की-पैड वाला फोन उतारा
 वि‍नकॉम ने उतारा हिंदी की-पैड वाला फोन
 विनकॉम ने हिंदी की-पैड वाला फोन उतारा
 Wynncom launches India’s first Hindi QWERTY Keypad phone-Y 45

श्रेणी:मोबाइल फ़ोन
मछलीशहर

मछलीशहर (Machhlishahr) भारत के उत्तर प्रदेश राज्य के जौनपुर ज़िले में स्थित एक नगर है।"Uttar Pradesh in Statistics," Kripa Shankar, APH Publishing, 1987, ISBN 9788170240716"Political Process in Uttar Pradesh: Identity, Economic Reforms, and Governance ," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975

 विवरण 
मछलीशहर उत्तर प्रदेश का एक प्रमुख नगर और व्यापारिक स्थान है। पूर्वी उत्तर प्रदेश के जौनपुर जिले में स्थित मछलीशहर को तहसील का दर्जा प्राप्त है। नेशनल हाइवे 31 मछलीशहर से होकर गुजरता है जो पश्चिमी तरफ प्रतापगढ़ रायबरेली और लखनऊ को मछलीशहर से जोड़ता है तो पूर्वी तरफ जौनपुर और बनारस से मछलीशहर को जोड़ता है। मछलीशहर सुरक्षित लोकसभा सीट है जिसके तहत पांच विधानसभा आती हैं। मछलीशहर - जंघई - भदोही चार-लेन हाईवे निर्माणाधीन है, जिससे इस क्षेत्र के विकास को गति मिलेगी।

 अर्थ-व्यवस्था 
चुंगी चौराहे से लेकर सुजानगंज चौराहे तक मछलीशहर बाजार फैला हुआ है। यहां पर अधिकतर घरों में प्रथमतल पर दुकानें हैं। इसी कारण से मछलीशहर का नगरीकरण वर्टिकल है। यहां जनसंख्या घनत्व दिल्ली की तरह ही काफी ज्यादा है।

 जनसांख्यिकी 
2011 की जनगणना के अनुसार, मछलीशहर की जनसंख्या 26,107 है जिसमें 51% पुरूष तथा 49% महिलाएं हैं। यहां की साक्षरता दर 77.43% है जोकि राष्ट्रीय औसत (59.5%) से ज्यादा है। पुरुष साक्षरता दर जहां 83.85% है,वहीं महिलाओं की साक्षरता दर 70.86% है। यहां की 18% आबादी छः साल से कम की है।

 संस्कृति 
मछलीशहर हिन्दू और मुसलमान में आपसी सौहार्द के लिए विख्यात है। यहां होली, दिपावली तथा ईद बहुत ही हर्षोल्लास के साथ मनाया जाता है।

 इन्हें भी देखें 
 जौनपुर ज़िला
 मऊ
 राजेसुल्तानपुर
 फैजाबाद
 अयोध्या
 जौनपुर

 सन्दर्भ 

श्रेणी:जौनपुर ज़िला
श्रेणी:उत्तर प्रदेश के नगर
श्रेणी:जौनपुर ज़िले के नगर
धसान नदी

धसान नदी मध्य भारत में बहने वाली बेतवा की सहायक नदी है जो इससे दायें से आकार जुड़ती है। यह नदी मध्य प्रदेश के रायसेन ज़िले से निकलती है और उत्तर प्रदेश के ललितपुर जिले के साथ मध्य प्रदेश की सीमा का निर्धारण करती है।

श्रेणी:भारत की नदियाँ
किरमिच

right|thumb|300px|लकड़ी और किरमिच से बनी नाव
किरमिच या कानवास (canvas) मोटा, मजबूत, सरल-बुनाई वाला कपड़ा है। इसका उपयोग जूते, तम्बू, पोत आदि बनाने में होता है। इसके उपर पेंट करने के लिये भी इसका उपयोग किया जाता है।

श्रेणी:बुनाई
श्रेणी:चित्रकला सामग्री
बोलनागरी

बोलनागरी लिनक्स में देवनागरी हेतु एक फोनेटिक आइऍमई है। इसे ऍक्सकेबी (ऍक्स विण्डो सिस्टम हेतु इनपुट लाइब्रेरी) के द्वारा अन्य प्लेटफॉर्म पर भी उपयोग में लाया जा सकता है।

यह सराय के सहयोग से इण्डलिनक्स द्वारा विकसित किया गया है।

 कुंजीपटल खाका 
frame|none|240px|बोलनागरी कीबोर्ड खाका

 इन्हें भी देखें 
 इनस्क्रिप्ट, देवनागरी का मानक कीबोर्ड लेआउट।

 बाहरी कड़ियाँ 
 परियोजना मुखपृष्ठ

श्रेणी:हिन्दी टाइपिंग
श्रेणी:हिन्दी कम्प्यूटिंग
त्वचाशोथ

right|thumb|300px|हाथ का त्वचाशोथ
right|thumb|300px|केरोसिन के सम्पर्क में आने के कारण उत्पन्न त्वचाशोथ
त्वचाशोथ या 'डर्मेटाइटिस' (Dermatitis) में त्वचा में लाली, शोथ, खुजलाहट आदि होती है। इसका कारण त्वचा की किसी परत या परतों में जलन उत्पन्न करने वाले घावों का होना है। त्वचाशोथ विश्व में सभी जगह, विशेषतया गरम, आर्द्र और उद्योग प्रधान देशों में तथा सभी उम्र के लोगों में हुआ करता है। स्त्रियों को यह रोग कम होता है।

त्वचा शरीर का वह भाग है, जहाँ से रोग आसानी से शरीर में प्रवेश कर सकते हैं, लेकिन इसकी रचना इतनी दृढ़ है कि अधिकतर आक्रामक विफल होकर लौट जाते हैं।

त्वचाशोथ के तीन भेद हैं : 
 (1) बाह्य कारणों से उत्पन्न होने वाला,
 (2) आंतर कारणों से उत्पन्न होने वाला तथा
 (3) मिश्र और अल्पज्ञात कारणों से उत्पन्न होनेवाला।

त्वचाशोथ के बाह्य कारण अनेक हो सकते हैं, जैसे 
 (क) मौसमी, उदाहरणार्थ अम्हौरियाँ एवं तुषारदंश 
 (ख) भौतिक, जैसे एक्सरे और अलट्रावायलेट किरण त्वचाशोथ, 
 (ग) रासायनिक, जैसे मास्टर्ड गैस, डी.डी.टी. आदि के संपर्क से होनेवाला त्वचाशोथ, 
 (घ) संक्रामक जैसे जीवाणुओं के संक्रमण से इंटेटाइगो (impetigo) या एकथाइमा (Ecthyma) त्वचाशोथ, 
 (ङ) भेषज और विष से, जैसे ब्रोमाइड के अधिक व्यवहार, संखिया, पारद, सवर्णादि भारी धातुओं के प्रभाव से चर्मव्याधियाँ उत्पन्न होती हैं।

आंतर कारणों से उत्पन्न होनेवाले त्वचाशोथ के उदाहरण उकवत और गठिया तथा मधुमेह से उत्पन्न होने वाले त्वचाशोथ हैं।

कुछ त्वचाशोथ आनुवंशिक और उपापचयात्मक (मेटाबोलिक) कारणों से उत्पनन होते हैं।

त्वचाशोथ कालांतर में स्वत: ठीक हो जाते हैं। कभी-कभी अपवाद के रूप में पूयरुधिर और कैंसर भी हो जाता है। त्वचाशोथ से बचने के लिये विटामिनों का सेवन और सफाई आवश्यक है। त्वचाशोथ दूर करने के लिए कई प्रकार की दवाइयाँ और मरहम बनाए गए हैं।

 बाहरी कड़ियाँ 
 क्या आपकी त्वचा छुई-मुई है? 
 Skin Exposures and Effects National Institute for Occupational Safety and Health
 NIH/Medline

श्रेणी:चर्मरोग
चितौन

thumb|250px|एल्सटोनिया मैक्रोफाइला हैदराबाद (भारत) में
thumb|right|250px|Alstonia scholaris
250px|thumb|Alstonia spectabilis

चितौन या सातिआन (एल्सटोनिया), एपोसाइनेसी कुल के सदाबहार वृक्ष और झाड़ियों का एक व्यापक वंश (जीनस) है। इसे वनस्पतिशास्त्री रॉबर्ट ब्राउन द्वारा 1811 में एडिनबर्ग के वनस्पति विज्ञान के प्रोफेसर चार्ल्स एल्सटन (1685-1760) के नाम पर नामित किया गया था (1716-1760)। 

 इन्हें भी देखें 
 सदाबहार वृक्ष

 सन्दर्भ 

श्रेणी:अपोसिनेसीए
श्रेणी:वृक्ष
नाई

right|thumb|260px|बच्चे का बाल काटता नाई
260px|thumb|सहारनपुर बाल काटते हुए भारतीय नाईयों का वीक्स एड्विनलॉर्ड द्वारा चित्रण
जो दूसरों के बाल काटता एवं सवांरता है उसे नाई (barber) और ठाकुर कहते हैं। भारत में यह एक जाति भी है जिसके सदस्य मुख्यत: बाल काटने एवं हिन्दू संस्कारों में मुख्य सहायक का काम करते आये हैं। नाई जाति  के लोग अपने नाम के साथ ठाकुर लगाते है
सन्दर्भ

बाहरी कड़ियाँ

 
 

 Barba: entry in William Smith's Dictionary of Greek and Roman Antiquities

 नाई की सांख्यिकी

श्रेणी:सेवा व्यवसाय
खोजी यात्रा

right|thumb|300px|जंगल में खोजी यात्रा करता काजीमिर्ज नोवाक
किसी जगह (धरती, समुद्र, अंतरिक्ष आदि में) संसाधनों एवं अन्य उपयोगी सूचनाओं के खोज के लिये की गयी यात्रा खोजी यात्रा कहलाती है। खोजी यात्रा मानव के अलावा अन्य जन्तुओं द्वारा भी की जाती है।

बाहरी कड़ियाँ
 National Geographic Explorer Program
 NOAA Ocean Explorer - provides public access to current information on a series of NOAA scientific and educational explorations and activities in the marine environment
 NOAA Office of Ocean Exploration and Research - formed by the merger of NOAA’s Undersea Research Program (NURP) and the Office of Ocean Exploration (OE)
अगर

योकन - एक प्रसिद्ध जापानी लाल फली जैली, अगर से निर्मित|thumb|right|200px

अगर एक कालिलीय (कोलायडल) पदार्थ है जिसे विभिन्न प्रकार के लाल शैवालों से प्राप्त किया जाता है। इसमें सूक्ष्मजीवों का कल्चर करते है। सुक्ष्मजीवों के आवश्यकता अनुसार अगर में विभिन्न पदार्थ रखे होते हैं। अगर के पदार्थ अनुसार अगर भिन्न होते हैं। 

इसमें गैलेक्टोस और सल्फेट होता है। यह विभिन्न प्रकार से प्रयोगों में लाया जाता है। आरेचक (लैक्ज़ेटिव) के रूप में इसका उपयोग अत्यंत महत्त्वपूर्ण है। प्रयोगशाला में इसका उपयोग सूक्ष्म जीवों के भोज्य पदार्थों (माइक्रोबियल कल्चर मीडिया) का ठोस बनाने के लिए किया जाता है। मिष्ठान्नशाला में तथा मांस संवेष्ठन उद्योगों (मीट पैकिंग इंडस्ट्रीज) में भी अगर का उपयोग होता है। भेषजीय उत्पादन में यह प्रनिलंबक अभिकर्ता (इमल्सीफाइंग एजेंट) के रूप में प्रयुक्त किया जाता है।

अगर के पौधों को इकट्ठा करके तुरंत सुखाया जाता है। इसके बाद कारखाने में भेज दिया जाता है, जहाँ पर ये धोए जाते हैं। विशेष प्रयोग में लाए जाने वाले अगर की उपलब्धि के लिए उक्त पौधों को विरंजित (ब्लीच्ड) करके पुन शुद्ध किया जाता है। तत्पश्चात्‌ म्यूसीलेज को कुछ घंटों के लिए उबाला जाता है और अनेक छननों से छानते हुए विभिन्न फ्रेमों में जेली के रूप में प्रवाहित किया जाता है। तत्पश्चात्‌ ठंढा करके जमा दिया जाता है। पानी को फेंककर जेली सुखाई जाती है और अंत में इसे चूर्ण का रूप दिया जाता है। इसका प्रयोग भिन्न-भिन्न प्रकार से किया जाता है। इससे अगरबत्तियाँ भी बनाई जाती है। 

 अगर के प्रकार 
अगर के कुछ प्रकार  है-
 
 चॉकलेट अगर
 मेकोंकी अगर
 न्यूट्रिंट अगर 
 मूलर-हिंटोन अगर 
 क्लेड अगर 

 सन्दर्भ 

 इन्हें भी देखें 
 अगरबत्ती
 अगर (वृक्ष)

 बाहरी कड़ियाँ 

श्रेणी:आरेचक
श्रेणी:अगर
श्रेणी:सूक्ष्मजैविकी
श्रेणी:पॉलीसाइकराइड
श्रेणी:खाद्य ठिकनिंग एजेंट
श्रेणी:शैवाल उत्पाद
फ्रांसीसी भारतीय रुपया

250px|right|फ्रांसीसी एक रुपया, 1938

फ्रांसीसी भारतीय रुपया या रूपी (फ्रांसीसी: roupie) फ्रांसीसी भारत की मुद्रा थी। इसका मूल्य तब की ब्रिटिश भारतीय सरकार द्वारा जारी रुपये के बराबर था। 1871 तक यह सिर्फ सिक्कों के रूप में जारी की जाती थी और एक रुपये का विभाजन 8 फैनो में होता था और एक फैनो बराबर था तीन दोदो या 20 कैश के। 1871 से बैंकनोट जारी किए जाने लगे जिन्हें फ्रांस का बैंक ऑफ इंडोचाइना जारी किया करता था। इन नोटों के साथ ब्रिटिशों द्वारा जारी सिक्के भी पूरे क्षेत्र में प्रचलित थे। 
 विनिमय तालिका, 1843 
 पगोडे रुपये फैनो(पनम) कैश(कासु) फ्रेंक 1  3.5  28  560 8.40  1 8  160  2.40   1  20 0.30   1  0.015

 इन्हें भी देखें 
 पुदुच्चेरी
 फ्रांसीसी भारत
 मद्रास फनम

 सन्दर्भ 
 Annuaire statistique des établissements français dans l'Inde By Pierre-Constant Sicé, 1843.
 बाहरी कड़ियाँ 
 फ्रांसीसी भारतीय रुपया भारतीय रिज़र्व बैंक के मुद्रासंग्रहालय में
श्रेणी:भारत की ऐतिहासिक मुद्राएँ
श्रेणी:भारत इतिहास आधार
श्रेणी:रुपया
विरेचक

right|thumb|300px|ग्लीसरीन वर्तिकाएँ (Glycerin suppositories), विरेचक के रूप में गुदा मार्ग से ली जातीं हैं
विरेचक या आरेचक (Laxatives या purgatives या aperients) ऐसे खाद्यपदार्थ, यौगिक या दवाओं क कहा जाता है जिनके सेवन से मल त्यागने में आसानी होती है। इनके उपयोग से मलाशय की सफाई करने में आसानी होती है।

कुछ विरेचक मुख से लिये जाते हैं और कुछ गुदा से।

 कुछ प्रमुख विरेचक
 रेड़ी का तेल
 अमलतास
 ईसबगोल
 त्रिफला
 सदाबहार

इन्हें भी देखें
मूत्रल -- मूत्र का निर्माण तेज करने वाले पदार्थ
कब्ज

 बाहरी कड़ियाँ 
 Laxative overdose - MedlinePlus.
 
 Senna tea benefits, problems as a laxative.

श्रेणी:विरेचक
लोहबान

right|thumb|300px|लोहबान
लोहबान या लोबान (अंग्रेजी : Frankincense, फ़्रैन्किनसॅन्स) एक पेड़ का सम्ख़ (गोंद या लासा) है जो सुगंधित होता है। इसका उपयोग अगरबत्ती और इत्र आदि में होता है। लोहबान का रंग पीला और भूरा होता है।

 बाहरी कड़ियाँ 
 Phytochemical Investigations on Boswellia Species
 Boswellia Serrata
 Omani sites on the world heritage list

 लेख 
 Atlantis of the Sands — Archaeology Magazine May–June 1997
 Frankincense in Oman article
 Spices Exotic Flavors and Medicines — UCLA Louise M. Darling Biomedical Library Spice Exhibit Frankincense and Myrrh 2002
 Thinkgene.com - Incense is psychoactive: Scientists identify the biology behind the ceremony. May 2008
 Scents of Place: Frankincense in Oman 

 समन्धित साइटें 
 History of Frankincense (www.itmonline.org)
 Chemical compounds found in Boswellia sacra (Dr. Duke's Databases)
 UNESCO Frankincense Trail Dhofar Province, Oman.
 Trade Between Arabia and the Empires of Rome and Asia, Metropolitan Museum of Art.
 Lost City of Arabia Interview with Dr. Juris Zarins, Nova, September 1996.
 Frankincense and Oman, Sultan Qaboos Cultural Center.
 The Indian Ocean in World History: Educational website Learn about the frankincense trade throughout history on this interactive website.
 Short review of recent studies about incense as medicine now and in ancient times, Short review of recent studies about incense as medicine now and in ancient times.
 Traditional Chinese medical use of frankincence

श्रेणी:सुगंधी
श्रेणी:पादप उत्पाद
गुंजा

right|thumb|300px|गुंजा की लता पर लगी फली में बीज
गुंजा या रत्ती (Coral Bead) लता जाति की एक वनस्पति है। शिम्बी के पक जाने पर लता शुष्क हो जाती है। गुंजा के फूल सेम की तरह होते हैं। शिम्बी का आकार बहुत छोटा होता है, परन्तु प्रत्येक में 4-5 गुंजा बीज निकलते हैं अर्थात सफेद में सफेद तथा रक्त में लाल बीज निकलते हैं। अशुद्ध फल का सेवन करने से विसूचिका की भांति ही उल्टी और दस्त हो जाते हैं। इसकी जड़े भ्रमवश मुलहठी के स्थान में भी प्रयुक्त होती है।

गुंजा गुंजा दो प्रकार की होती है।तीन प्रकार की होती है।सफेद,लाल,काली

इसका उपयोग पशुओं के घावों के कीड़े मारने के लिए खुराक के रूप में किया जाता है। एक खुराक में अधिकतम 2 बीज और अधिकतम 2 खुराक दी जाती है 

 विभिन्न भाषाओं में नाम

 अंग्रेजी -  Coral Bead
 हिन्दी -  गुंजा, चौंटली, घुंघुची, रत्ती
 संस्कृत - सफेद केउच्चटा, कृष्णला, रक्तकाकचिंची
 बंगाली -  श्वेत कुच, लाल कुच
 मराठी -  गुंज
 गुजराती -  धोलीचणोरी, राती, चणोरी
 तेलगू  - गुलुविदे
 फारसी -  चश्मेखरुस
 राजस्थानी - चिरमी 

 हानिकारक प्रभाव 
पाश्चात्य मतानुसार गुंजा के फलों के सेवन से कोई हानि नहीं होती है। परन्तु क्षत पर लगाने से विधिवत कार्य करती है। सुश्रुत के मत से इसकी मूल गणना है। 

गुंजा को आंख में डालने से आंखों में जलन और पलकों में सूजन हो जाती है।

 गुण 
दोनों गुंजा, वीर्यवर्द्धक (धातु को बढ़ाने वाला), बलवर्द्धक (ताकत बढ़ाने वाला), ज्वर, वात, पित्त, मुख शोष, श्वास, तृषा, आंखों के रोग, खुजली, पेट के कीड़े, कुष्ट (कोढ़) रोग को नष्ट करने वाली तथा बालों के लिए लाभकारी होती है। ये अन्यंत मधूर, पुष्टिकारक, भारी, कड़वी, वातनाशक बलदायक तथा रुधिर विकारनाशक होता है। इसके बीज वातनाशक और अति बाजीकरण होते हैं।
गुन्जा से वासिकर्न भि कर सक्ते ही
ग्न्जा

 चित्रदीर्घा 

 बाहरी कड़ियाँ 
 ITIS * North America: Abrus precatorius
 Abrus precatorius: Plant of deadly but most beautiful seeds at Disabled World
 INCHEM - Chemical Safety Information from Intergovernmental Organizations: Abrus precatorius L.

श्रेणी:भारतीय वनस्पति
द्रोणपुष्पी

द्रोणपुष्पी या 'गोफा' या 'गुमा' औषधीय गुणों से युक्त पौधा है। इसकी गाँठों पर सफेद फूलों के गुच्छे लगते हैं।

द्रोणपुष्पी का पौधा बारिश के मौसम में लगभग हर जगह पैदा होता है, गर्मी के मौसम में इसका पौधा सूख जाता है। इसकी ऊंचाई 1-3 फुट और टहनी रोमयुक्त होता है। इसके पत्ते तुलसी के पत्ते से समान 1-2 इंच लंबे 1 इंच चौड़े होते है। इसके पत्तों को रगड़ने पर तुलसी के पत्तों के समान गंध निकलती है। द्रोण (प्याला) के फूल होने के कारण इसका नाम द्रोणपुष्पी है। इनका फल हरा व चमकीला होता है। सर्दी के मौसम में इसमें फूल और हेमंत ॠतु में फल आते है इसकी कई जातियां पाई जाती है।

 बाहरी कड़ियाँ 
द्रोणपुष्पी या गोफा (भारत के फूल)
 हैपेटाईटिस का इलाज द्रोणपुष्पी से – डॉ॰ राजेश कपूर, पारम्परिक चिकित्सक
 Crop Fact Sheet
 GRIN Taxonomy
 L. cephalotes in the Pacific Islands''
यह सांप के काटने के पश्चात इसके सम्पूर्ण पौधे के रस को पिलाना रामबाण इलाज है।
श्रेणी:Leucas
श्रेणी:Flora of India
श्रेणी:Flora of China
श्रुतलेखन

श्रुतलेखन का अर्थ है 'सुने हुए को लिखना' या 'सुनकर लिखना'। 'श्रुत' का अर्थ होता है,'सुना हुआ'। इस विधि में एक व्यक्ति बोलता है तथा दूसरा सुन कर उसे लिखता है। विद्यालयों में श्रुतलेखन का उपयोग वर्तनी सुधारने हेतु किया जाता है। आजकल बहुत सी इलेक्ट्रॉनिक युक्तियों में सुनकर लिखने की क्षमता है।

श्रुति लेखन विधि:-  भाषा शिक्षण में जब एक शिक्षक  सभी बालकों को शुद्ध शब्द  लेखन  सिखाने का प्रयास करता है तो  इसके लिए वह पाठ के किसी अंश या  20 कठिन शब्दों का चुनाव करता है  स्वयं उन शब्दों को शुद्ध रूप से उच्चारित करता है  एवं बालक सुनने के आधार पर शुद्ध रूप से लिखने का प्रयास करते हैं उसके बाद शिक्षक स्वयं प्रत्येक बालक की उत्तर पुस्तिका की जांच करता है और गलत पाय गय शब्दों के गोला बनाते हुए वह स्वयं शुद्ध रूप से लिखता है और फिर बालक को 10 10 बार शुध्द लिखने के लिए प्रेरित करता हैै। ऐसा करने सेेे बालक में शुद्ध शब्द लेखन का विकास होता है

गुण:- १. यह मनोवैज्ञानिक विधि है।

२.  बालकों में भाषा शुद्धता का विकास होता है।

३. बालक में श्रवण कौशल लेखन कौशल में वृद्धि       .            होती हैl

दोष:- १. समय अधिक खर्च होता हैl

२. योग्य शिक्षकों का अभाव पाया जाता है 

 तकनीकी सन्दर्भ में 
तकनीकी सन्दर्भ में श्रुतलेखन से आशय है कि कम्प्यूटर को बोलकर लिखवाना। इस विधि में प्रयोक्ता माइक्रोफोन में बोलता है तथा कम्प्यूटर में मौजूद स्पीच टू टैक्स्ट प्रोग्राम उसे प्रोसैस कर टैक्स्ट में बदलकर लिखता है। इस प्रकार का कार्य करने वाले सॉफ्टवेयर को श्रुतलेखन सॉफ्टवेयर कहते हैं। अंग्रेजी हेतु इस प्रकार के सॉफ्टवेयर विण्डोज़ एवं ऑफिस के कुछ संस्करणों में अन्तर्निर्मित हैं। इसके अतिरिक्त ड्रैगन नैचुरली नामक प्रसिद्ध सॉफ्टवेयर भी है।

हिन्दी हेतु अभी तक ऐसा केवल श्रुतलेखन-राजभाषा नामक सॉफ्टवेयर उपलब्ध है।

इन्हें भी देखें
श्रुतलेखन-राजभाषा
श्रुतलेखन के लिए उपयोगी सॉफ्टवेयर
वाक से पाठ (स्पीच-टू-टेक्स्ट)

श्रेणी:कंप्यूटर
भृङ्गराज

right|thumb|200px|भृंगराज
thumb|200px|भृंगराज
भृंगराज (अंग्रेजी नाम : False Daisy ; वैज्ञानिक नाम : Eclipta alba) आस्टेरेसी (Asteraceae) कुल का पौधा है। यह प्राय: नम स्थानों में उगता है। वैसे तो यह लगभग पूरे संसार में उगता है किन्तु भारत, चीन, थाइलैंड एवं ब्राजील में बहुतायत में पाया जाता है। आयुर्वेद में इसका तेल बालों के लिये बहुत उपयोगी माना जाता है।  

आयुर्वेदिक विशेषज्ञों का मत है कि भृंगराज बालों और लीवर से जुड़ी समस्याओं के लिए लाभदायक है, क्योंकि इसमें केश्य गुण पाया जाता है।

 बाहरी कड़ियाँ 
 भृंगराज
 Jepson Manual Treatment
 USDA Plants Profile 
 Authentic Bhringaraj
 online doctor appointment

श्रेणी:औषधीय पादप
तरंग वक्रीय विधि

तरंग वक्रीय विधि (wavy culve method / wcm) का उपयोग आसमिका को हल करने में किय जाता है। wcm के प्रश्नो को हल करते समय एक पक्ष शून्य हो, पद गुना में हो। यदि एक पद परिमेय है तो ध्यान रहे कि हर में शून्य नहि आये (नहि तो वह ∞ हो जायेगा)।

उदाहरण 

(x-3) (x-2) ≥ 0 ; (x+5) (x-6) ≤ 0

→ x = 3, 2 ; → x= -5, 6
   
प्राप्त x के मानो (3 और 2) को सन्ख्या रेखा में रखने पर एक तरन्ग खीन्च्ह्ते हैं जो दायी ओर से शुरु करते हैं (+ ∞ से)। यदि पद कि घात विषम है तो तरन्ग सन्ख्या रेखा को प्राप्त बिन्दु पर काटेगी। यदि चिन्ह ≥ है तो सन्ख्या रेख के ऊपर (धनात्मक) व उस बिन्दु को लेन्गे जिस पर तरन्ग काटती है। यदि चिन्ह ≤ है तो सन्ख्या रेखा के नीचे (ऋणात्मक) व उस बिन्दू को लेन्गे जिस पर तरन्ग काटती है। 
   
उत्तर देते समय यदि चिन्ह ≥ है या ≤ है तो उत्तर -∞ से प्राप्त प्रथम बिन्दु तक तथा प्रथम बिन्दु से दूसरे बिन्दु तक फिर +∞ तक देन्गे।

श्रेणी:असमिका
वाचक (पाठ से वाक)

वाचक माइक्रोसॉफ्ट वर्ड हेतु एक पाठ से वाक प्लगइन है। यह किसी वर्ड डॉक्यूमेण्ट में लिखे पाठ को पढ़कर माइक द्वारा सुनाता है। यह यूनिकोड टैक्स्ट के अतिरिक्त कई नॉन-यूनिकोड फॉण्टों के पाठ को भी पढ़ सकता है।

 इन्हें भी देखें 
 पाठ से वाक
 ध्वनि (पाठ से वाक)
 हिन्दीवाणी
 वॉजमी
 फैस्टिवल (पाठ से वाक)
 शक्ति (पाठ से वाक)

 बाहरी कड़ियाँ 
 
 ऑनलाइन डैमो
 Vaachak™ Specifications
 [ डाउनलोड]
टिण्डा

right|thumb|250px|लता में लगा टिंडा का फल
टिंडा एक सब्जी है। इसका पौधा लतावाला होता है। 

साथ ही टिंडा बहुत ही प्राकृतिक गुणों से लैस होता है। 

टिंडा में  एन्टी-ऑक्सिडेंट, फाइबर, कैराटिनॉयड, विटामिन सी, आयरन या पोटाशियम होता है जो टिंडे को सूपरफूड बनाने में मदद करता है। टिंडे की सब्जी (tinde ki sabji) खाते तो सब लोग है,लेकिन आयुर्वेद में इसका औषधि के रुप में  भी उपयोग किया जाता है। 

टिंडा त्वचा और बालों के साथ ही पाचन तंत्र के लिए भी काफी अच्छा होता है ये उदर को ठंडा रखने में मदद करता है। 

टिंडा कब्ज से राहत दिलाता है 

खून साफ रखने में मदद करता है 

साथ ही पीलिया जैसे रोग में भी रोग से लडने की क्षमता प्रदान करता है

 बहरी कड़ियाँ 
 टिंडा की आर्गनिक जैविक उन्नत खेती 
 भरवा टिंडा विधि
 Oriental Vegetable Seeds - Evergreen Seeds
 Seeds of India - gourds page
 Image of Tinda

श्रेणी:क्युकरबिटेसियाए
श्रेणी:भारतीय वनस्पति
श्रेणी:फल सब्ज़ियाँ
ककोड़ा

right|thumb|300px|ककोड़ा के फल
right|thumb|300px
right|thumb|300px
ककोड़ा या कर्कोट (वानस्पतिक नाम : Momordica dioica) एक सब्जी है। इसका फल छोटे करेले से मिलता-जुलता होता है जिस पर छोटे-छोटे कांटेदार रेशे होते हैं। 
राजस्थान में इसे किंकोड़ा भी कहते हैं |

ककोड़ा या खेखसा अधिकतर पहाड़ी जमीन में पैदा होता है। यह बरसात के मौसम में होने वाला साग है। ककोड़ा की बेल होती है जो अपने आप जंगलों-झड़ियों में उग आती है और फैल जाती है। इसके 'नर' और 'मादा' बेल अलग-अलग होते हैं। इसका साग बहुत ही अच्छा व स्वादिष्ट होता है। नर्म ककोड़ा का साग अधिक स्वादिष्ट होता है जिसे लोग अधिक पसन्द करते हैं। गर्म मसालों या लहसुन के साथ ककोड़ा का साग बनाकर खाने से वात पैदा नहीं होता है।

जमीन के नीचे ककोड़ा के जड़ में आधी फुट लम्बी गांठ होती है जिसका उपयोग औषधि के रूप में किया जाता है। ककोड़ा का कन्द चीनी या शहद के साथ 1 से 5 ग्राम की मात्रा में औषधि की तरह प्रयोग किया जाता है। ककोड़ा का कन्द अधिक मात्रा में प्रयोग करने से उल्टी पैदा हो सकती है।

 बाहरी कड़ियाँ 
 ककोड़े की सब्जी 
 ककोड़ा या खेखसा
 20 रुपए की ये सब्ज़ी ठीक करती है कैंसर, नेत्र रोग, हृदय रोग और मधुमेह जैसे रोगों को
 ITIS Report
 ''Photo
 कन्टोला सब्जी

श्रेणी:फल सब्ज़ियाँ
वस्त्र धुलाई

right|thumb|300px|धुले हुए वस्त्र सूखने के लिये पसारे गये हैं
वस्त्रों की धुलाई या वस्त्र-धावन प्राचीन काल से चला आ रहा है। भारत में पारम्परिक रूप से यह कार्य धोबी करते थे। अब धुलाई की मशीनें भी इस कार्य में सहायक हैं।

 इन्हें भी देखें 
 धावन सोडा
 साबुन
 कपड़े धोने की मशीन
 धोबी

 बाहरी कड़ियाँ 
 Coin Laundry Association, a not-for-profit trade organization serving the self-service laundry industry
 Latest Laundry Technologies (video)
 Project Laundry List, a 501c3 non-profit which campaigns to make air-drying laundry acceptable and desirable as a simple and effective way to save energy.

श्रेणी:घरेलू कार्य
श्रेणी:वस्त्र
श्रेणी:स्वच्छता
कनेर (पीली)

right|thumb|300px|पीली कनेर
thumb|Thevetia peruviana
पीले फूल वाली कनेर (Be still Tree or yellow Oleander) छोटी उंचाई वाला वृक्ष है। इसमें पीले फूल लगते हैं। इसकी पत्तियाँ लम्बी-पतली होतीं हैं। 

कनेर पीली का दूध शरीर की जलन को नष्ट करने वाला और विषैला होता है। इसकी छाल कड़वी भेदन व बुखार नाशक होती है। छाल की क्रिया बहुत ही तेज होती है, इसलिए इसे कम मात्रा में सेवन करते है। नहीं तो पानी जैसे पतले दस्त होने लगते हैं। कनेर का मुख्य विषैला परिणाम हृदय की मांसपेशियों पर होता है। इसे अधिकतर औषधि के लिये उपयोग में लाया जाता है।

कनेर के पत्तो को गाय, भेड़, बकरिया नहीं खाती, इसलिए इसको ट्री गार्ड लगाने की आवश्यकता नहीं। कनेर को पशु नहीं कहते , इसलिए इसे खुले में लगाने में कोई दिक्कत नही। इसका उपयोग हेच बनाने की लिए बहुत किया जाता है। 

 विषाक्त 
कनेर का बीज विषाक्त होता है। एक बीज का सेवन भी जान लेने के लिये काफी है। कनेर का जहर डाइगाक्सीन ड्रग की तरह है। डाइगाक्सीन दिल की धड़कन की रफ्तार कम करता है।

चित्रदीर्घा

 इन्हें भी देखें 
 कनेर

 बाहरी कड़ियाँ 
 कनेर पीली
 जयपुर में जहर की फसल (दैनिक तेज)
 USDA plants database online website on 21/10/07

श्रेणी:फूल
श्रेणी:मेक्सिको के वनस्पति
गोखरू

right|thumb|250px|गोखरू के पौधों से भरा खेत
right|thumb|250px|गोखरू के कांटेदार फल
right|thumb|300px|गोखरू के पके और सूखे कांटेदार फल, बिना चप्पल-जूते के चलने वालों को परेशान करते हैं।
thumb|गोखरू के पके, सूखे फल

गोखरू या 'गोक्षुर' (Tribulus terrestris, Land caltrops, Puncture vine) भूमि पर फ़ैलने वाला छोटा प्रसरणशील क्षुप है जो कि आषाढ़ और श्रावण मास मे प्राय हर प्रकार की जमीन या खाली जमीन पर उग जाता है। पत्र खंडित और फूल पीले रंग के आते हैं, फल कंटक युक्त होते हैं, बाजार मे गोखरु के नाम से इसके बीज मिलते हैं। उत्तर भारत मे, हरियाणा, राजस्थान मे यह बहुत मिलता है।

इसमें चने के आकार के कड़े और कँटीले फल लगते हैं। ये फल ओषिधि के काम में आते हैं और वैद्यक में इन्हें शीतल, मधुर, पुष्ट, रसायन, दीपन और काश, वायु, अर्श और ब्रणनाशक कहा है। यह फल बड़ा और छोटा दो प्रकार का होता है। कहीं कहीं गरीब लोग इसके बीजों का आटा बनाकर खाते हैं।

यह शीतवीर्य, मुत्रविरेचक, बस्तिशोधक, अग्निदीपक, वृष्य, तथा पुष्टिकारक होता है। विभिन्न विकारो मे वैद्यवर्ग द्वारा इसको प्रयोग किया जाता है। मुत्रकृच्छ, सोजाक, अश्मरी, बस्तिशोथ, वृक्कविकार, प्रमेह, नपुंसकता, ओवेरियन रोग, वीर्य क्षीणता मे इसका प्रयोग किया जाता है।

 परिचय 
गोखरू ज़ाइगोफाइलिई (Zygophylleae) कुल के अंतर्गत ट्रिबुलस टेरेस्ट्रिस (Tribulus terrestris) नामक एक प्रसर वनस्पति है, जो भारत में बलुई या पथरीली जमीन में प्राय: सर्वत्र पाई जाती है। इसे छोटा गोखरू या गुड़खुल (हिंदी) और गोक्षुर (संस्कृत) भी कहते हैं। इसके संयुक्त पत्र में 5-7 जोड़े चने के समान पत्रक, पत्रकोणों में एकाकी पीले पुष्प और काँटेदार गाल फल होते हैं।

आयुर्वेद के 'दशमूल' नामक दस वनौषधियों के प्रसिद्ध गण में एक यह भी है और इसके मूल का (क्वाथ में) अथवा फल का (चूर्ण) चिकित्सा में उपयोग होता है। यह मधुर, स्नेहक, मूत्रविरेचनीय, बाजीकर तथा शोथहर होने के कारण मूत्रकृच्छ्र, अश्मरी, प्रमेह, नपुंसकत्व, सुजाक, वस्तिशोथ तथा वातरोगों में लाभदायक माना जाता है।

तिलकुल (Pedaliaceae) की पेडालियम म्यूरेक्स (Pedaliummurex) नामक एक दूसरी वनस्पति है, जो 'बड़ा गोखरू' के नाम से प्रसिद्ध है। इसके फलों का भी प्राय: छोटे गोखरू की तरह ही प्रयोग होता है। इसके फल चार काँटों से युक्त और आकार में पिरामिडीय शंकु जैसे होते हैं। यह दक्षिण भारत, विशेषत: समुद्रतट, गुजरात, काठियावाड़ तथा कोंकण आदि में होता है।

 बाहरी कड़ियाँ 
सेक्सुल समस्याओं और शारीरिक कमजोरी को दूर करे गोखरू, और भी हैं कई लाभ
 गौक्षुर- (ट्रकइबुलस टेरेस्टि्रस) (अखिल विश्व गायत्री परिवार)
 Germplasm Resources Information Network: Tribulus terrestris
 Flora Europaea: native distribution in Europe
 Page on T. terrestris at the Global Compendium of Weeds
 Page from the U.S. Department of Agriculture's PLANTS database
 Tribulus terrestris List of Chemicals (Dr. Duke's Databases)

श्रेणी:औषधीय पादप
लता

300px|thumb|right
जो वनस्पतियाँ लता (Vine) कहलातीं हैं जो स्वयं उर्ध्वाधर दिशा में खड़ी नहीं रह सकतीं। इनके तने पतले और कमजोर होते हैं और इतने लम्बे होते हैं कि ये स्वयं खड़ी नहीं होती बल्कि किसी अन्य वृक्ष, दीवार, जमीन आदि पर पसरते हुए वृद्धि करतीं हैं। अंगूर, लौकी, कद्दू आदि लताओं के कुछ उदाहरण हैं।   
लता दो तरह के होते हैं-
(1) विसर्पी लता (creepers)
(2) आरोही लता (climbers) 
विसर्पी लता वो होते हैं जो सीधे खड़े नहीं होते जमीन में फैल जाते हैं। 
आरोही लता वो होते हैं जो आस-पास के ढाँचे की सहायता से ऊपर चढ़ जाते हैं।

 बाहरी कड़ियाँ 
 The article about the oldest vine in the world

श्रेणी:पौधे
*
चीनी सिंघाड़ा

right|thumb|250px|चीनी सिंघाड़े का पौधा
right|thumb|250px|चीनी सिंघाड़ा
चीनी सिंघाड़ा या शृंगाटक (Chinese water chestnut ; वैज्ञानिक नाम : Eleocharis dulcis; synonyms E. equisetina, E. indica, E. plantaginea, E. plantaginoides, E. tuberosa, E. tumida) घास की तरह का एक पौधा है। इसकी कम्द खायी जाती है। यह कंद पानी के अन्दर कीचड़ में रहती है। इसका तना हरा, नलिका के समान होता है जिसपर पत्ते नहीं होते। इसकी लम्बाई लगभग 1.5 मीटर होती है। 

 इन्हें भी देखें 
 सिंघाड़ा

श्रेणी:जलीय कन्द
खिरनी

अंगूठाकार|खिरनी के फल
खिरनी या माइमोसॉप्स हेक्जैंड्रा (Mimosops hexandra) ४०-५० फुट ऊँचा घना वृक्ष है, जो उत्तरी भारत में स्वत: उगता है, अथवा उगाया जाता है। इसमें पीले छोटे फल लगते हैं, जो खाने में काफी मीठे और स्वादिष्ठ होते हैं। वृक्ष की छाल औषधि के कार्य में आती है। बीज से तेल निकाला जाता है। इसकी लकड़ी बहुत मजबूत होती है।

खिरनी का पेड़ भारत में उत्तर प्रदेश, मध्य प्रदेश, छत्तीसगढ़, बिहार, महाराष्ट्र, तमिलनाडु आदि जगहों में होता है। खिरनी का पेड़ बहुत बड़ा होता है। इसके फल नीम के फल जैसे होते है। उन्हें खिरनी कहते हैं। खिरनी बहुत मीठा और गरम होता है और इसमें दूध भी होता है। खिरनी के पेड़ की लकड़ी मजबूत और चिकनी होती है।

खिरनी के पेड़ पर सितम्बर से दिसम्बर के महीनों में फूल उगते हैं और अप्रैल से जून के महीनें में फल लगते हैं। बारीश आने पर इसका मौसम पूरा होता है। बरसात की छीटे पड़ते ही इसके फल में कीड़े पड़ जाते हैं। खिरनी का पेड़ काफी सालों तक टिका रहता है खिरनी के पेड़ कई हजारों साल पुराने तक देखे गये हैं।
इसकी लकड़ी को खडे होते हैं! चौदह खडोंवाली लकड़ी बुढ़ेे लोग हातमें लेकर चलने कें लिए उपयोग करते हैं
खिरणी कें टहनी से दुध निकलता हैं बच्चे को कृमी होनेपर इसका दुध चटाते हैं
माता को दुध कम होनेपर खिरणी कें फल खाणे को देते हैं

 बाहरी कड़ियाँ 

श्रेणी:भारतीय वृक्ष
मूंज

right|thumb|300px|मूंज
मूंज (सरकंडा) या 'सरपत' एक घास है जो १०-१५ फुट उँची होती है। इसकी पत्तियाँ पतली एवं लम्बी होती हैं जिनके किनारे छोटे-छोटे कांटे होते हैं। इसकी छप्पर बनायी जाती है। इसके फूल सफेद होते हैं। यह प्रायः नदियों के किनारे बलुई जमीन पर अधिक उगती है। इसको लोग खेतों की मेड़ पर भी लगाते हैं।

यह आग से 'सींचा' जाता है। जब हम इसको काट लेते है तो बचे हुवे हिस्से को जलाते हैं। इससे ये जल्दी से हर भरा होता है। इसमें निकले सरकंडों से हम बहुत सारी घरेलु चीजो को बनाते है जैसे सूप और कटोरे ठण्ड के समय मे इसकी सिचाईं करते हैं।

सन्दर्भ

 बाहरी कड़ियाँ 
 मेरठ के पास के दलदली क्षेत्रों से प्राप्त सरकंडा घास के तनों से बनी चिक का अद्भुत इतिहास व् विश्वभर में लोकप्रियता
 सरपत की सूखी मूंज बनी कस्तूरी

 

श्रेणी:भारतीय घास
कुश (घास)

अंगूठाकार|कुश
कुश एक प्रकार का तृण है। इसका  वैज्ञानिक नाम Eragrostis cynosuroides है। भारत में हिन्दू लोग इसे पूजा में काम में लाते हैं।

कुश की पत्तियाँ नुकीली, तीखी और कड़ी होती है। धार्मिक दृष्टि से यह बहुत पवित्र समझा जाता है और इसकी चटाई पर राजा लोग भी सोते थे। वैदिक साहित्य में इसका अनेक स्थलों पर उल्लेख है। अथर्ववेद में इसे क्रोधशामक और अशुभनिवारक बताया गया है। आज भी नित्यनैमित्तिक धार्मिक कृत्यों और श्राद्ध आदि कर्मों में कुश का उपयोग होता है। कुश से तेल निकाला जाता था, ऐसा कौटिल्य के उल्लेख से ज्ञात होता है। भावप्रकाश के मतानुसार कुश त्रिदोषघ्न और शैत्य-गुण-विशिष्ट है। उसकी जड़ से मूत्रकृच्छ, अश्मरी, तृष्णा, वस्ति और प्रदर रोग को लाभ होता है।

गरुड़ जी अपनी माता की दासत्व से मुक्ति के लिए स्वर्ग से अमृत कलश लाये थे, उसको उन्होंने कुशों पर रखा था। अमृत का संसर्ग होने से कुश को पवित्री कहा जाता है (महाभारत आदिपर्व के अध्याय 23 का 24 वां श्लोक)। मान्यता है कि जब किसी भी जातक के जन्म कुंडली या लग्न कुण्डली में राहु महादशा की आती है तो कुश के पानी मे ड़ालकर स्नान करने से राहु की कृपा प्राप्त होती है।

 बाहरी कड़ियाँ 
 The Holy Grass known as Dharbham or Dharbai - Kush Grass, Kusa - Eragrostis cynosuroides

श्रेणी:घास
श्रेणी:एशिया की घासें
सत्यानाशी

right|thumb|300px|सत्यानाशी के पौधे का उपरी भाग : तना, पत्तियाँ, फूल, फल और कांटे
thumb|सत्यानाशी के पका और सूखा फल
right|thumb|300px|सत्यानाशी का पुष्प, पास से देखने पर

भड़भाड़, सत्यानाशी या घमोई (वानस्पतिक नाम:Argemone mexicana) एक अमेरिकी वनस्पति है, लेकिन भारत में यह सब स्थानों पर पैदा होती है। सत्यानाशी के किसी भी अंग को तोड़ने से उसमें से स्वर्ण सदृश, पीतवर्ण (पीले रंग) का दूध निकलता है, इसलिए इसे स्वर्णक्षीरी भी कहते है। सत्यानाशी का फल चौकोर, कांटेदार, प्याले-जैसा होता है, जिनमें राई की तरह छोटे-छोटे काले बीज भरे रहते हैं, जो जलते कोयलों पर डालने से भड़भड़ बोलते हैं। उत्तर प्रदेश में इसको भड़भांड़ या भड़भड़वा भी कहते है। अवधी में इसे कुटकुटारा कहते है। इस वनस्पति के सारे अंगों पर कांटे होते है। आयुर्वेदिक ग्रंथ 'भावप्रकाश निघण्टु' में इस वनस्पति का नाम स्वर्णक्षीरी या कटुपर्णी है। यह खेत मे पानी की नाली पर पाए जाते है सत्यानाशी - वेब दुनिया (अभिगमन तिथि शुक्रवार, 24 नवंबर 2017)।  

इसके बीज जहरीले होते हैं। कभी-कभी सरसों में इसे मिला देने से उसके तेल का उपयोग करने वालों की मृत्यु भी हो जाती है। इसके बीज मिली हुई सरसों के तेल के प्रयोग करने वालो को पेट की झिल्ली ( पेरिटोनियम ) में पानी भरने का एक रोग एपिडेमिक ड्रॉप्सी भी हो जाता है।

विभिन्न भाषाओं में नाम 

अंग्रेजी मेंArgemone mexicana (Mexican poppy, Mexican prickly poppy, flowering thistle, cardo or cardosanto)संस्कृत मेंकटुपर्णी, कान्चक्षीरी, स्वर्णक्षीरी, पीतदुग्धाहिंदी में भड़भांड, सत्यानाशी, कुटकुटारा, पीला धतूरा, फिरंगी धतूरा, तिल्मखार, स्याकांटामराठी मेंमिल धात्रा, काटे धोत्रा 'बिलायत'गुजराती मेंदारूड़ीपंजाबी मेंसत्यानाशी, कटसी, भटकटैया करियाईबंगाली मेंशियालकांटा, सोना खिरनीतमिल मेंकुडियोटि्ट, कुश्मकं राजस्थान में कण्टालियो घास

सत्यानाशी से विविध रोगों का उपचार

व्रण/घाव तथा त्वचारोगों में सत्यानाशी का प्रयोग

सत्यानाशी के पत्ते का रस/दूध कीटाणुनाशक एवं विषाणु नाशक होता है।

इसके रस को लगाने से किसी भी प्रकार का घाव ठीक है जाता है । पुराने से पुराना घाव भी ठीक करने में यह समर्थ है।

आयुर्वेद में तथा भारतीय समाज में इसका प्रयोग कुष्ठ रोगों में किया जाता रहा है ।

यह इतना गुणी पौधा है कि कितना भी पुराना घाव हो या दाद, खाज, खुजली हो उसे चुटकियों ठीक कर देता है। यह बांझपन में भी उपयोगी है।

 इन्हें भी देखें 
 भटकटैया

सन्दर्भ

२. कटुपर्णी हैमवती हेमक्षीरी हिमावती ।
 हेमाह्वा पीतदुग्धा च तन्मूलं चोकमुच्यते।।  (भावप्रकाश, खण्ड-1, 164)

बाहरी कड़ियाँ

श्रेणी:औषधीय पादप
मकोय

right|thumb|250px|मकोय का फल लगा पौधा
right|thumb|250px|मकोय के पके फल
मकोय (अंग्रेजी: BLACK NIGHT OR NIGHT SHADE) को काकमाची और भटकोइंया भी कहते हैं। यह एक छोटा-सा पौधा है जो भारतवर्ष के छाया-युक्त स्थानों में हमेशा पाया जाता हैं। मकोय में पूरे वर्ष फूल और फल देखे जा सकते हैं। मकोय में शाखायुक्त एक-डेड़ फुट तक उँची, तथा शाखाओं पर उभरी हुई रेखाएं होती हैं। इसके पत्तें हरें, अंडाकर या आयताकार, दन्तुर या खण्डित, 2-3 इंच लम्बे, एक-डेड़ इंच तक चौड़े होते हैं। फूल छोटे, सफेद वर्ण (रंग) बहिकक्षीय फूल दंडों पर 3 से 8 के गुच्छों मे नीचे झुके होते हैं। मकोय का फल छोटे, चिकना गोलाकार अपरिक्व अवस्था में हरे रंग के और पकने पर नीले या बैंगनी रंग के, कभी-कभी पीले या लाल होते हैं। बीज छोटे, चिकने, पीले रंग के, बैंगन के बीजों की तरह होते है परन्तु बैंगन के बीजों से बहुत छोटे होते हैं। पकने पर फल मीठे लगते हैं।

मकोय का दूसरा नाम ककमाची भी है। इस के पतियों मैं त्रिदोष नाशक गुण होते हैं। यह कुष्ट रोग और स्वरयंत्र के लिए लाभकारी होती है। यह ऊषण वीर्य और सर होती है।

 इन्हें भी देखें
 ]]

 बाहरी कड़ियाँ 
 मकोय
 Solanum nigrum (Purdue University)

श्रेणी:औषधीय पादप
बेहया

thumb|बेहया के पौधे के फूल
thumb|बेहया का पौधे के पत्ते
बेहया या बेशर्म या थेथर एक पौधा है जो प्राय: तालाबों, पोखरों, नदियों व अन्य जलस्रोतों के किनारे पाया जाता है। यह कठिन से कठिन परिस्थितियों में भी जिन्दा रहता एवं पुष्पित-पल्लवित होता रहता है। इसीलिये इसे बेहया कहते हैं। इसका पुष्प गुलाबी रंग का होता है। इसके फूल गुलाब जैसे रंग के होते है इस लिए इसे "गुलाबसी" भी कहते है। 
यह पौधा तो वैसे किसी काम का नहीं है, लेकिन गांवों में लोग इससे बाड़ बनाते हैं और जलाने के काम में लाते हैं।
इसका अन्य उपयोग जैविक कीटनाशक के रूप में भी किया जा सकता है। कई ग्रामीण क्षेत्रीय लोग इसकी पत्तियों को नीम पत्तियों और धतूरा के साथ गौमूत्र में उबाल कर फसलों पर छिड़काव करते हैं, जिससे फसलों की रोग प्रतिरोधक क्षमता बड़ जाती है।

वातरोग में बेहया की पत्तियों को गरम करके लपेटने से पीड़ा कम होती है ।यह सभी प्रकार की भूमियों मे उग सकता है